**Ш. Есенов атындағы**

**Каспий технологиялар және инжиниринг университеті,**

**«Компьютерлік ғылымдар» кафедрасының магистрі**

**Урбисинова Гулзира Орынбасаровна**

**СЫРТҚЫ АКАДЕМИЯЛЫҚ ҰТҚЫРЛЫҚ**

Қазақстан Республикасындағы білім беру саласындағы қабылданған стратегиялық бағдарламаларда жоғары кәсіби деңгейдегі, еңбек нарығындағы бәсекелес, қазіргі инновациялық технологияларды меңгерген, өзін-өзі кәсіби жетілдіруге дайын, әлеуметтік және кәсіби ұтқырлығы бар мамандарды даярлау мақсаты қойылған.

Қазақстанда академиялық ұтқырлықты жүзеге асырудың негізгі мақсаты – ол білім берудің сапасын халықаралық ақпараттық қоғамға бейімделген жаңа мамандарды тәрбиелеу арқылы арттыру. Қазіргі таңда академиялық ұтқырлық серіктес жоғары оқу орындар арасында студенттер, магистранттар алмасудың тиімді формасының бірі.  
Академиялық ұтқырлық – білім алушылардың (студент, магистрант) немесе оқытушы-зерттеушінің нақты бір академиялық мерзімге (оқу және өндірістік сараманнан өтуімен бірге, 1 семестрден кем емес) басқа ЖОО-ға (шетелдік, қазақстандық) барып білім алу немесе зерттеу жүргізуі.

Сыртқы академиялық ұтқырлық – шетелдік ЖОО-да білім алу және оқытушылардың зерттеу жұмыстарының өткізуі.

Ішкі академиялық ұтқырлық – қазақстандық ЖОО-да білім алу және оқытушылардың алдыңғы қатарлы білім беру немесе ғылыми мекемелерде зерттеу жұмыстарын жүргізуі.

Академиялық ұтқырлықтың негізгі мақсаты – таңдалған кәсіби бағыт бойынша жан-жақты білім алу, әлемдегі танылған білім орталықтарына қол жеткізуді қамтамасыз ету, Еуропа және Азия елдері мәдениетімен кеңірек танысу.  
Академиялық ұтқырлықтан өтудің басты мақсаттарының бірі – ол престижді білім алу негізінде болашақта жалақысы жоғары жұмысқа орналасу мүмкіндігіне ие болу.

# Ш.Есенов атындағы Каспий технологиялар және инжиниринг университеті және Түркия мемлекетінде Ниде Өмер Халисдемир университеті арасындағы ынтымақтастық туралы келісім-шарттарға сәйкес Академиялық ұтқырлық бағдарламасы негізінде 6В01503 -Информатика БББ бойынша 3 курс студенті Уалихан Мұстафа Түркия мемлекетінде, Ниде Өмер Халисдемир университетінде 17.02.25-27.06.25 ж. аралығында акдемиялық ұтқырлық бойынша оқуға жіберілді. Ниде Өмер Халисдемир университеті Түркияның Ниде провинциясында орналасқан мемлекеттік университет болып табылады. Университетте 20608 студенттер білім алады. Олардың 80% бакалавр, 18% магистратура және 2% доктарантураға оқиды. Шетелдің азаматтар саны 1178 олар 64 елден келген делінеді ресми сайтта. 3 курс студенті Уалихан Мұстафаның аталған университетте оқитын пәндері Жасанды интеллект, Академиялық жазылым негізі STEM-окыту, Мультимедиалық технологиялар, С/С++ және C# тілдерінде бағдарламалау, қалған сабақтары Ш.Есенов атындағы Каспий технологиялар және инжиниринг университетінде онлайн оқытылады. Студенттің 2024-2025 оқу жылына арналған студенттің жеке жұмыс жоспарындағы пәндер толығымен оқытылады.

# Әжнияз атындағы Нөкіс мемлекеттік институты (Өзбекстан) мен Ш.Есенов атындағы КТИУ көптеген жылдар бойы стратегиялық серіктестер болып келеді.

# Осы келісім шарт негізінде кафедрамыздың профессор-оқытушылар құрамы сыртқы академиялық ұтқырлық бағдарламасы бойынша Нукус қаласына барып келді.

31.03.25-5.04.25, 07.04.2025-11.04.2025 күндері аралығында «Компьютерлік ғылымдар» кафедрасының доценті Р.С. Шуакбаева мен кафедра магистрі Г.У. Урбисинова академиялық ұтқырлық бағдарламасы аясында Ш.Есенов ат.КТИУ мен Әжнияз атындағы Нөкіс мемлекеттік институты арасындағы өзара ынтымақтастық меморандумы негізінде сыртқы академиялық ұтқырлық бағдарламасымен тәжірибе алмасу мақсатында барды. 60610100-«Компьютерік жүйелер және программалық технологиялар» БББ 2,3 курс, студенттеріне дәріс оқыды, тәжірибелік сабақтар өткізді., «С++ тілінде Файлдармен жұмыс істеу. Файлдарды жариялау. Файлдық элементтерге қатынасу. Файлдармен жұмыс істеу функциялары», «Python-да Функциялармен жұмыс жасау негіздері» тақырыбында 2,3 курс студенттеріне дәріс оқыды. «Python-ның графикалық мүмкіндіктері» тақырыбында мастер класс өткізді. Бұл академиялық ұтқырлық бағдарламасы жоғары оқу орындары арасындағы білім мен тәжірибе алмасуға, ғылыми ынтымақтастықты дамытуға және білім алушылардың кәсіби дағдыларын жетілдіруге ықпал етеді.

Академиялық ұтқырлық кезінде яғни, 2025 жылдың 04-05 сәуіркүндері Өзбекстан Республикасы Әжінияз атындағы Іссапар барысында Хакім Абайдың 180 жылдық мерейтойына орай «Абай рухани қазынасының түркі әлеміне әсері» атты Халықаралық ғылыми-теориялық конференция болып өтті. Конференцияда Ұлы Абай мұрасының түркі халықтары әдебиетінде насихатталуы, Абай шығармаларының тілі, оқытылуы және инновациялық тәжірибелер, қазақ руханиятындағы құндылығы, ұрпақ тәрбиесіндегі маңызы және ұлттық идеологияны қалыптастырудағы рөлі, сонымен қатар абайтанудың жаңаша ғылыми зерттеулердің өзекті мәселелері қарастырылды.

Конференцияға республикамыздың жетекші оқу орындарынан және түркі елдерден арнайы келген ғалымдар қатысты. Осы іс шараға Нөкіс мемлекеттік педагогикалық институтында Ш.Есенов КТИУ зерттеу және даму жөніндегі вице президенті Асқар Әбиұлы Сейдалиев пен «Қазақ филологиясы» кафедрасының меңгерушісі Ақмарал Нұрғожақызы Отарова іссапармен барып қайтқан болатын. Сол делегация құрамында Нукус қаласында академиялық ұтқырлық бойынша іс сапарда жүрген әріптестерде осы конференцияның қонақтары болып қатысып қайтты. Олар Шуакбаева Р.С., Урбисинова Г.О. Конференцияға қатысқан Қазақстаннан барған қонақтарды Өзбекстанның Хорезм облысындағы тарихи-мәдени қала Хиуаға саяхаттауға жағдай жасады. Осы сапар барысында Орта Азияның ежелгі қалаларының бірі, Хорезм мемлекетінің астанасы болған Хиуа қаласында болып тарихи-мәдени қаланың тамаша сақталған орындарын көріп бағзылық архитектуралық ескерткіштердің мән- маңызын, құндылығына тәнті болдық. Пірдің соңы Пір Бекет Атамыздың 14 жасында барып 21 жасында қызыл шатырхатпен бітірген талай ғұламалардың білім алған оқу орны Шерғазы хан медресесін, атамыздың оқыған жерін, сақталған, жаңадан қосылған жәдігерлерді көріп көңіліміз көкке көтерілді, Ата рухына бағыштап дұға жасалды. Пейіште нұры шалқығай Бабамыздың!!!  
 Бекет Ата оқыған Шерғазы хан медресесі 1726 жылы салынған екен. Бұл медреседе сол дәуірдегі аса талантты, белгілі адамдар оқыған. Сондықтан медресе халық арасында Білімдарлар ордасы аталған. Бекет Атаның ұстазы Мухаммад Бақиржан Әзиз -пайғамбарымыз ғ.с немере інісі Әлиден өмірге келген Хусейннен тарайтын сейид ұрпағы. Мухаммад Бақиржан- өте қасиетті әулие болған, сопылық жолын берік ұстанып Пір дәрежесіне жеткен, ислам әлеміне танымал дін ғұламасы болған.  
 Ұлы ұстаз Бақыржан қожа өзінің сүйікті шәкірті болған Пір Бекет атамызды ізгіліктілігі, адалдығы үшін Ахмад мақтаулы деп те атаған делінеді. Рисолайн хилфат суфихо кітабының 11-бетінде Бекет хазіреттің қонысы Маңғыстауда екені айтылады. Осы кітапта Хорезм өңірінде өз тұстастарынан ерекшеленіп айрықша атақ алған 4 ғұламаның есімі аталады. Олар-Мұхаммад Бақиржан хазірет-заманының ұлы сейиді атанған, Мұхаммад Сұлтан хазірет-өз дәуірінің ұлы шейхы аталған, Бекет хазірет- заманының ұлы сопысы атағына ие болған. Сондай-ақ бұл еңбекте «Бекет Ата -пайғамбарымыз ғ.с сүннетін берік сақтаушы, таратушы, мұсылман қауымының ішіндегі ең ұлысы, әзизі, қадірлісі, Аллатағалаға ең жақын, ең құрметті, өз дәуірінің ұлы сопысы атанған адам» деп жазылған.